Szeptembertől új történetek veszik birtokba a Thália Színház színpadait: világsikerű regény magyarországi ősbemutatója, öt vadonatúj dallal érkező Molnár Ferenc-klasszikus, a digitális kor barátságait vizsgáló ifjúsági előadás és egy legendás hódító eddig ismeretlen arca várja a közönséget. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Négy új bemutató, visszatérő kedvencek – így indul az ősz a Thália Színházban! Megnyitás böngészőben
Hírlevél
2026-08-06
színház | zene | gyerek | mozi | élmény | kiállítás
Kedves sad ss!
Négy új bemutató, visszatérő kedvencek – így indul az ősz a Thália Színházban! Szeptembertől új történetek veszik birtokba a Thália Színház színpadait: világsikerű regény magyarországi ősbemutatója, öt vadonatúj dallal érkező Molnár Ferenc-klasszikus, a digitális kor barátságait vizsgáló ifjúsági előadás és egy legendás hódító eddig ismeretlen arca várja a közönséget. Fedezd fel az új évad első bemutatóit, térj vissza a korábbi közönségkedvencekhez, és biztosítsd helyed időben a legjobban várt előadásokra!
Jegyvásárlás »
A mogorva férfi, akinek nagyobb a szíve, mint hinnéd – Az ember, akit Ovénak hívnak
Fredrik Backman világsikerű regénye és a népszerű film után Ove története először látható magyar színpadon. Ove szigorú szabályok szerint él, mindenről határozott véleménye van, és legszívesebben távol tartaná magától a világot. A szomszédba költöző család azonban lassan felborítja a gondosan őrzött rendet, és megmutatja, hogy a mogorva külső mögött milyen nagy szív rejtőzik. Az Arizona Stúdió intim terében Görög László egy személyben kelti életre ezt a megrendítő és felemelő történetet veszteségről, újrakezdésről és az emberi kapcsolatok erejéről. Bemutató: 2026. szeptember 26. | Arizona Stúdió | Rendező: Zayzon Zsolt
Jegyvásárlás »
Egy klasszikus, amilyennek még soha nem láthattad – Játék a kastélyban
Mi történik, ha a valóság egyetlen éjszaka alatt tönkretenne egy szerelmet? A színház közbelép, és új történetet ír. Molnár Ferenc briliáns vígjátéka most zenés formában érkezik a Nagyszínpadra, öt vadonatúj, kifejezetten a Thália Színház számára írt dallal, Szemenyei János zenéjével és Cseh Dávid Péter dalszövegeivel. A nagy sikerű Hogyan tudnék élni nélküled? című film rendezője, Orosz Dénes most először állít színpadra nagyszínpadi előadást. Szervét Tibor, Vida Péter, Czakó Julianna, Szabó Győző, Gubás Gabi, Jámbor Nándor és Hunyadkürti István főszereplésével olyan feldolgozás születik, amelyet a közönség most láthat először. Bemutató: 2026. október 3. | Nagyszínpad | Rendező: Orosz Dénes Korosztály: 12 éves kortól ajánlott
Jegyvásárlás »
Amikor a mesterséges intelligencia is belép a barátságba – A MI barátságunk
Két barátnő, két különböző család, két teljesen eltérő szabályrendszer az internet használatáról. Amikor a mesterséges intelligencia is megjelenik az online térben, a játék hirtelen komolyabbá válik. Jeli Viktória ősbemutatója közvetlen, humoros és izgalmas történeten keresztül beszél barátságról, elfogadásról, megfelelési kényszerről és a digitális világ kihívásairól. Sóvári-Fehér Anna és Kövesi Csenge előadása nemcsak a fiatal nézőket szólítja meg: közös gondolkodásra hívja a szülőket és a gyerekeket is. Mert a barátság a képernyőn túl is létezik. Bemutató: 2026. október 17. | Arizona Stúdió | Rendező: Mórocz Adrienn Korosztály: 9 éves kortól ajánlott | 45 perc, szünet nélkül
Jegyvásárlás »
A legenda, akit mindenki ismer, és a férfi, akit még senki sem látott igazán - Casanova, avagy álmaim nyugtalanok
Casanova neve évszázadok óta egyet jelent a csábítással. De ki volt valójában a legendás hódító? Szécsi Bence romantikus vígjátéka modern és korhű elemeket ötvözve engedi közel a kalandort, aki nemcsak a hódítás mestere, hanem kíváncsi gondolkodó és szenvedélyes megfigyelő is. Nők, titkok, félreértések és váratlan fordulatok rajzolják ki azt a világot, ahol a csábítás egyszerre játék, stratégia és menekülés. A címszerepben Dóra Béla látható – mert a csábítás története valójában mindig két ember története. Bemutató: 2026. október 9. | Télikert | Író és rendező: Szécsi Bence
Jegyvásárlás »
A közönségkedvenc újra asztalhoz ül – Az utolsó vacsora
Egy amerikai kisváros egyetemistái minden hétvégén vacsorával egybekötött vitaestet tartanak, ahol a világ megjavításáról beszélgetnek meghívott vendégeikkel. Egy este azonban a várt vendég helyett egy idegen érkezik, és a békésnek induló találkozó hamarosan sötét fordulatot vesz. Meddig lehet elmenni egy jobb világért? Dan Rosen szatírája feketekomédia, akciódús thriller és fordulatos krimi egyszerre: provokatív, kiszámíthatatlan és sötéten szórakoztató előadás, amely után biztosan lesz miről beszélgetni. Következő előadások: 2026. szeptember 18–19. és október 17–18. | Nagyszínpad Korosztály: 16 éves kortól ajánlott
Jegyvásárlás »
Less be a kulisszák mögé – BETEKINTŐ: Játék a kastélyban, Ove, Casanova
Mi történik a függöny mögött, mielőtt megszületik egy előadás? A Betekintő programsorozat rendhagyó alkalmán rendezőkkel, színészekkel és alkotókkal találkozhatsz, akik az éppen készülő Játék a kastélyban, Az ember, akit Ovénak hívnak és Casanova, avagy álmaim nyugtalanok próbafolyamatáról mesélnek. Kulisszatitkok, személyes történetek és olyan részletek várnak, amelyek a premierek után már láthatatlanok maradnának – itt azonban Te is részese lehetsz az alkotás izgalmának. A program a Játék a kastélyban nyílt próbájával zárul. Időpont: 2026. szeptember 15., kedd 17:00 | Nagyszínpad
Jegyvásárlás »
Indítsd az új évadot a Tháliával! Válaszd ki a Neked szóló történetet, biztosítsd helyed időben, és éld át személyesen a Fordulatok Évadának első, kihagyhatatlan pillanatait!
Ajándékozz emléket!
Szeretteidet évi 50.000 lehetőség várja a Jegy.hu-n! Válogass ajándékutalványaink közül!
Kövess minket!
Ajánlókért és nyereményjátékokért kövess minket Facebookon...
... és Instagramon is!
Ezt a hírlevelet az InterTicket Kft.-től kaptad, mert feliratkoztál hírlevelünkre. Amennyiben a jövőben nem szeretnél hírlevelet kapni, klikkelj ide: . Leiratkozási szándékodat postai úton is jelezheted az alábbi címre: 1139 Budapest, Váci út 99. Ez egy automatikus üzenet, kérjük, erre a címre ne válaszolj. Amennyiben további kérdésed volna, kérjük írj az e-mail címre. Üdvözlettel, Jegy.hu